Versiunea Ford Puma hybrid a fost vedeta lansării noului SUV compact în România. Promovat ca primul model hibrid fabricat în România, Ford Puma hybrid are un preț de listă este de 20.750 euro, în echiparea Titanium.

Ford Puma Hybrid, preț prin programul Rabla 2020

Noul SUV de segment B Ford Puma este un mild hybrid (sistem 48 de volți). Prin urmare, statul oferă prin Rabla Clasic suma de 2.500 lei pentru un hibrid, la care se adaugă un ecobonus de 1.000 lei daca emisiile propulsorului ales sunt sub 96 grame CO2/km și 6.500 lei pentru o rablă. Așadar, prin Programul Rabla Clasic puteți avea o reducere de 10.000 lei (2.080 euro) din prețul de listă al dealerului auto.

Motorizarea acestui mild hybrid „românesc” este un propulsor de 1.0 litri EcoBoost 125 CP. În standard, Ford Puma hybrid are ca dotări: scaune față cu suport lombar și masaj, încărcare wireless pentru smartphone-uri, faruri cu tehnologie LED, precum și multe tehnologii de asistență a șoferului, cum ar fi Active City Stop, Lane Keeping Aid, Active Cruise Control.

Ford Puma hybrid poate fi comandat și cu un propulsor de 1 litru benzină 155 CP. Prețul va fi cu 1.000 euro mai mare decât pentru motorul de 125 CP. Dacă va doriți o echipare mai bogată, Titanium X, plătiți în plus 2.000 euro.

Versiunea Ford Puma non-hibridă este mai ieftină cu 500 euro.

Alte modele hibrid în gama Ford sunt Fiesta Active, Focus Active, EcoSport, Kuga, Edge și noul Explorer Plug-In Hybrid.

Dacă ți-a plăcut articolul, urmărește-ne pe Facebook.

V-ar putea interesa și:

Informaţiile publicate de EVmarket.ro pot fi preluate doar în limita a 500 de caractere şi cu citarea în lead a sursei cu link activ. Orice abatere de la această regulă constituie o încălcare a Legii 8/1996 privind dreptul de autor.

………………………………………………………………………………………………………………………

#EVmarket #News #Automotive #ElectricVehicle #Ford #FordPuma #EVs #Eco #Technology #Drive #EV #eMobility #FutureMobility #ElectroMobility #Cars #Car #Energy #Sustainability #ClimateChange #Sustainable #dynamic #efficient #forwardthinking #future #thefuture #ecofriendly #mobility #green #electrification